Държавен вестник, бр. 66, 2009 г., стр. 33

БРОЙ  66 	
Д Ъ Р Ж А В Е Н  В Е С Т Н И К 	
СТР.  33  
Чл. 92. (1) За целите на вътрешната отчет­
ност в началото на всяка календарна година 
се изготвят статистически справки въз основа 
на извършено преброяване в деловодствата и 
адвокатска стая и на базата данни от деловод­
ната информационна система за образуваните, 
висящите, отложените и свършените дела от 
предходната година по критерии, ред и срок, 
определени със заповед на председателя на съда.
(2) Статистически справки относно образува­
ните, висящите, отложените и свършените дела 
могат да се правят и за по-кратък период от 
време, определен по разпореждане на предсе­
дателя на съда, заместник на председателя или 
председател на отделение, относно конкретното 
отделение.
Г л а в а  о с м а
СЛУЖБА „ВРЪЧВАНЕ НА ПРИЗОВКИ И 
СЪДЕБНИ КНИЖА“
Чл. 93. (1) Служба „Връчване на призовки 
и съдебни книжа“ осигурява връчването на 
призовките, съобщенията и съдебните книжа 
по реда, предвиден в ГПК.
(2) Призовкарите от служба „Връчване на 
призовки и съдебни книжа“ връчват призовки, 
съобщения и съдебни книжа на страните по 
делата по описа на ВАС в райони, определени 
със заповед на председателя на съда.
Чл. 94. Призовкарите:
1. получават ежедневно от деловодителя 
(регистратор на призовки) от служба „Регис­
тратура“ подлежащите на връчване призовки, 
съобщения и съдебни книжа и ги връчват в 
тридневен срок от получаването им;
2. отбелязват в призовките датата на връчва­
не, трите имена и качеството на лицето, което 
е получило или е отказало да получи призов­
ката, съобщението или книжата, а когато това 
лице е различно от адресата, вписват следните 
данни: родствена връзка с адресата или съсед 
на адресата, години, грамотност; когато адре­
сатът е едноличен търговец, търговско друже­
ство или друго юридическо лице, отбелязват и 
длъжността на лицето, което е получило или 
е отказало да получи призовката; при отказ за 
получаване вписват и трите имена и адреса на 
поне един свидетел;
3. удостоверяват датата и начина на връч­
ването с подписа си, под който изписват трите 
си имена;
4. ежедневно предават на деловодителя (ре­
гистратор на призовки) от служба „Регистратура“ 
втория екземпляр на връчените призовки и 
съобщения срещу негов подпис; при връчване 
на призовки и съобщения след срока по т. 1 
отбелязват във втория екземпляр причините за 
неспазването на срока;
5. връщат на деловодителя (регистратор на 
призовки) от служба „Регистратура“ невръчените 
призовки най-късно десет дни преди съдебното 
заседание, за което се отнасят, и отбелязват 
в призовките причините за невръчването им.
Чл. 95. (1) При изпълнение на задълженията 
си призовкарите се легитимират със служебна 
карта, издадена от съда.
(2) Призовкарите имат право на транспорт­
ни карти за цялата градска мрежа на София.
Г л а в а  д е в е т а
СЛУЖБА „АРХИВ“
Чл.  96. На архивиране в служба „Архив“ 
подлежат свършените дела, образувани по жал­
би и протести, подадени пред ВАС, деловодни 
книги и други документи.
Чл. 97. Служба „Архив“:
1. приема от служба „Съдебно деловодство“ 
подлежащите на архивиране дела по предход­
ната алинея и приключените деловодни книги;
2. завежда в архива получените от админи­
стративния секретар папки с документи, които 
не се отнасят до образувани дела;
3. води архивната книга;
4. отговаря за съхраняването на предадените 
дела, деловодни книги и документи;
5. извършва справки по заведените в архива 
дела, деловодни книги и документи;
6. изпраща по разпореждане на председа­
теля на съда, заместниците на председателя и 
оправомощени от тях председатели на отделе­
ния архивирани дела за послужване на други 
съдилища, прокуратурата или на органи на 
следствието и отговаря за своевременното им 
връщане;
7. следи за изтичане на срока за съхраняване 
на делата и деловодните книги;
8. извършва физическото унищожаване на 
материалите с изтекъл срок на съхранение;
9. съхранява подлежащите на запазване до­
кументи след унищожаването на материалите 
с изтекъл срок на съхранение и подготвя пре­
даването в държавния архив на документите, 
определени за постоянно съхранение;
10. изпълнява и други задължения по разпо­
реждане на председателя на съда във връзка с 
архивираните дела и документи, включително 
предвидени в специален закон.
Чл.  98. (1) Служба „Архив“ води архивна 
книга, която съдържа информация за преда­
дените в архива дела.
(2) Архивната книга съдържа следните данни:
1. архивен номер;
2. номер и година на делото;
3. дата и година на внасяне на делото в 
служба „Архив“ и подпис на архиваря, който 
го приема;
4. номер на връзката;
5. номер и дата на протокола, въз основа 
на който се унищожава делото;
6. номер и дата на запазените документи, 
кратко описание на съдържанието им;
7. номер на тома, в който документите са 
подредени за запазване, и годината;
8. забележка.
(3) Архивната книга се води на електронен и 
на хартиен носител за всяка календарна година.